Diari Oficial de la Generalitat Valenciana


Sumari del DOGV 4195, del 21-02-2002 (2002/1727)

ACORD d'1 de febrer de 2002, de la Comissió Territorial d'Urbanisme de València, relatiu a l'aprovació definitiva de la correcció d'errades de l'homologació i Pla Parcial Sector 3, Parrellós, de les normes subsidiàries de Museros.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4195

Data del DOGV
:   21-02-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/1727


Data del document
:   01-02-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Museros
    * pla d'urbanisme

ACORD d'1 de febrer de 2002, de la Comissió Territorial d'Urbanisme de València, relatiu a l'aprovació definitiva de la correcció d'errades de l'homologació i Pla Parcial Sector 3, Parrellós, de les normes subsidiàries de Museros. [2002/X1727]
  
En relació amb l'expedient remés per l'Ajuntament de Museros, referit a la correcció d'errades de l'homologació i Pla Parcial Sector 3, Parrellós, de les Normes Subsidiàries de Museros, s'informa el següent:
  
Antecedents de fet
  
Primer. La tramitació consta de l'Acord Plenari municipal de data 8 de novembre del 2001, pel qual s'acorda remetre a la Comissió Territorial d'Urbanisme els plans d'esmena de la xarxa viària grafiada junt amb els acords adoptats, i s'interessa la seua corresponent esmena i rectificació.
  
Segon. El projecte consta de plans d'ordenació d'esmena de l'errada per remissió, i els següents acords plenaris: els adoptats amb dates 19 de febrer i 23 de juliol de 1998, relatius a l'adjudicació provisional i definitiva del Programa d'Actuació Integrada Sector 3, Parrellós, i l'adoptat el dia 17 de desembre de 1998, relatiu a les modificacions que s'han d'introduir en el projecte d'urbanització.
  
Així mateix, s'acompanya de la còpia de l'Acord adoptat per la Comissió Territorial d'Urbanisme amb data 30 de juny de 1998, pel qual s'aprova definitivament l'homologació i Pla Parcial Sector 3, Parrellós, de les Normes Subsidiàries de Museros.
  
Tercer. L'objecte de l'expedient és la rectificació dels plans d'ordenació del Sector 3, Parrellós, de Museros, pel que fa a la xarxa viària grafiada, segons el projecte de reparcel·lació presentat per l'agent urbanitzador. Es produeix així l'adaptació a l'Acord del ple municipal de 17 de desembre de 1998, que introdueix les següents modificacions no substancials en l'ordenació aprovada:
  
- Correcció del límit del sector amb la CN-340, d'acord amb el projecte i obra de construcció en curs d'aquest, del Ministeri de Foment per a aquest tram de carretera.
  
- Correcció del límit del sector amb la via Xurra, d'acord amb el projecte d'aquesta, redactat per l'Oficina del Pla de Carreteres de la COPUT.
  
- Modificació de la situació del carrer interior del sector, situat més al sud, paral·lel al camí Vell de Massalfassar, que es desplaça 25 metres cap al nord, i s'aproxima més cap a la carretera de la Gombalda.
  
Quart. Museros té les normes aprovades definitivament per la Comissió Territorial d'Urbanisme amb data 17 de desembre de 1997.
  
Amb data 30 de juny de 1998 la Comissió Territorial d'Urbanisme va aprovar definitivament l'homologació i Pla Parcial Sector 3, Parrellós, de les Normes Subsidiàries de Museros.
  
Cinqué. La Comissió Informativa de la Comissió Territorial d'Urbanisme de València, en la sessió del dia 24 de gener de 2002, va emetre un informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, de conformitat amb el que estableix la Llei 6/1994, de 15 de novembre, de la Generalitat Valenciana, reguladora de l'Activitat Urbanística (LRAU).
  
Segon. La documentació es pot considerar completa, a l'efecte del compliment del que preceptua aquest text autonòmic.
  
Tercer. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva d'homologacions i plans parcials de municipis de menys de 50.000 habitants, de conformitat amb el que disposa la disposició transitòria primera, punt 3 i l'article 54.2.B de la Llei Reguladora de l'Activitat Urbanística, en relació amb l'article 10.A per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió de l'1 de febrer de 2002, acorda:
  
Aprovar definitivament la correcció d'errades de l'homologació i Pla Parcial Sector 3, Parrellós, de les Normes Subsidiàries de Museros.
  
Contra el present acord, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això sense perjudici que s'hi puga exercir qualsevol altre recurs que s'estime oportú.